CELEX: 32013D0495
Language: et
Date: 2013-10-09 00:00:00
Title: 2013/495/EL: Komisjoni otsus, 9. oktoober 2013 , Soome võetud meetme kohta, millega keelustati Euroopa Parlamendi ja nõukogu direktiivi 2006/42/EÜ alusel teatud tüüpi kiil-lõhkuja (teatavaks tehtud numbri C(2013) 6442 all)  EMPs kohaldatav tekst

11.10.2013   
            
            
               ET
            
            
               Euroopa Liidu Teataja
            
            
               L 270/7
            
         KOMISJONI OTSUS,
   9. oktoober 2013,
   Soome võetud meetme kohta, millega keelustati Euroopa Parlamendi ja nõukogu direktiivi 2006/42/EÜ alusel teatud tüüpi kiil-lõhkuja
   (teatavaks tehtud numbri C(2013) 6442 all)
   (EMPs kohaldatav tekst)
   (2013/495/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ (mis käsitleb masinaid ja millega muudetakse direktiivi 95/16/EÜ) (1) ja eriti selle artiklit 11,
   ning arvestades järgmist:
   
               (1)
            
            
               Kooskõlas direktiivi 2006/42/EÜ artikli 11 lõikes 2 sätestatud menetlusega teavitasid Soome ametiasutused komisjoni ja teisi liikmesriike meetmest, millega keelustatakse hüdraulilise kiil-lõhkuja Hakki Pilke Z100 (tootja Maaselän Kone Oy, Valimotie 1, FI-85800, Haapajärvi, SUOMI/FINLAND) turule laskmine ja kasutamine ning nõutakse tootjalt parandusmeetmete võtmist juba turule lastud masinate puhul.
            
         
               (2)
            
            
               Soome ametiasutuste esitatud põhjendus meetme võtmiseks oli masina mittevastavus järgmistele direktiivi 2006/42/EÜ I lisa olulistele tervisekaitse- ja ohutusnõuetele (viitega standardite EN 609–1 – Põllumajandus- ja metsatöömasinad. Palgilõhkumismasinate ohutus. Osa 1: Kiil-lõhkujad, ja EN 574 – Masinate ohutus. Kahekäe-juhtseadised. Talitlusaspektid. Konstrueerimise põhimõtted spetsifikatsioonidele):
               
                           —
                        
                        
                           
                              1.1.2 – Ohutuse tagamise põhimõtted;
                        
                     
                           —
                        
                        
                           
                              1.2.2 – Juhtimispidemed;
                        
                     
                           —
                        
                        
                           
                              1.2.3 – Käivitamine;
                        
                     
                           —
                        
                        
                           
                              1.3.7 – Liikuvate osadega seotud risk;
                        
                     
                           —
                        
                        
                           
                              1.4.3 – Kaitseseadiste kohta esitatavad erinõuded.
                        
                     
         
               (3)
            
            
               Soome ametiasutused võtsid nimetatud meetme pärast seda, kui olid uurinud rasket õnnetusjuhtumit, kus masina käivitamiseks kasutatava kahekäe-juhtseadise hoovad olid omavahel ühendatud. Soome ametiasutused leidsid, et masinale paigaldatud kahekäe-juhtseadise ehitus ei võimalda vältida kerge vaevaga väljalülitamist või käivitamist ühe käega või muude kehaosadega.
            
         
               (4)
            
            
               Komisjon saatis tootjale kirja ja palus tootjal edastada oma tähelepanekud Soome võetud meetme kohta. Tootja märkis oma vastuses, et nimetatud meetme võtmise järel viis ta masina ehituse nõuetele vastavusse alates sügisest 2010 valmistatud toodetel ning pakkus välja parandusmeetmeid enne nimetatud tähtaega turule lastud masinatele. Alates suvest 2011 on nimetatud kiil-lõhkujat müüdud tootenimetusega Hakki Pilke HH100.
               
            
         
               (5)
            
            
               Soome ametiasutused on kinnitanud, et alates sügisest 2010 turule lastud kiil-lõhkujad Hakki Pilke Z100 ja HH100 vastavad direktiivi 2006/42/EÜ nõuetele ning seega on kõnealuste masinate turule laskmise keeld tühistatud. Siiski jääb jõusse kohustus võtta tagasi ja viia nõuetele vastavusse enne sügist 2010 toodetud kiil-lõhkujad.
            
         
               (6)
            
            
               Soome ametiasutuste esitatud tõendusmaterjali ning tootja edastatud tähelepanekute uurimine kinnitab, et kiil-lõhkujad Hakki Pilke Z100 kahekäe-juhtseadisega, mida on võimalik kergesti välja lülitada või ühe käega või muude kehaosadega käitada, ei vasta direktiivi 2006/42/EÜ I lisa olulistele tervisekaitse- ja ohutusnõuetele ning et see mittevastavus põhjustab masina kasutajatele tõsist vigastusohtu,
            
         ON VASTU VÕTNUD KÄESOLEVA OTSUSE:
   Artikkel 1
   Soome ametiasutuste võetud meede, mis keelab kergesti seisatava või ühe käega või muude kehaosadega või käitatava kahekäe-juhtseadisega varustatud kiil-lõhkujate Hakki Pilke Z100 turule laskmise ja kasutamise ning nõuab tootjalt turule lastud mittevastavate toodete tagasivõtmist või vastavusse viimist, on õigustatud.
   Artikkel 2
   Käesolev otsus on adresseeritud liikmesriikidele.
   
      Brüssel, 9. oktoober 2013
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  ELT L 157, 9.6.2006, lk 24.